Hoë van Absa sterf aan Covid-19 | Netwerk24
07 Maart 2021 22:23
"Peter was 'n volmaakte professionele beroepspersoon wat 'n groot bydrae gelewer het tot sake-(bedrywighede) in Suid-Afrika en oor Afrika heen," lui 'n verklaring van sy familie.
Peter Matlare Foto: Argief
Matlare was, volgens Absa se webblad, 61 jaar oud.
Hy was ook die uitvoerende hoof van Absa se streeksoperasies en 'n uitvoerende direkteur van die Absa-groep, luidens die webblad.
Volgens Bloomberg het Matlare se pligte onder meer die bestuur van sake in die res van Afrika behels, waarheen die bankgroep sy korporatiewe en beleggingseenhede uitgebrei het.
Voor sy loopbaan by Absa was Matlare eers die uitvoerende hoof van die SAUK en later van Tiger Brands, asook 'n senior groepsbestuurder van Vodacom.
Luidens Absa se webblad het Matlare in 2011 by die raad aangesluit as 'n onafhanlkike nie-uitvoerende direkteur.
Hy is in Augsustus 2016 aangestel as adjunk-uitvoerende hoof belas met streeksoperasies.
"Peter het sy loopbaan begin by die Urban Foundation en Citibank en sodoende internasionale ervaring opgedoen, veral in Europa," lui sy portefeulje-beskrywing op die webblad.